钦定古今图书集成/明伦汇编/氏族典/第022卷 > 《廖用贤尚友录》 > 翁甫
## 钦定古今图书集成/明伦汇编/氏族典/第022卷 > 《廖用贤尚友录》 > 翁甫

按《崇安县志》：“甫字景山，黄柏里人。宝庆二年，擢进士
第，知西安县，政最上闻，召监登闻鼓院。陛对上喜，除
直讲兼太常博士，迁秘书丞兼礼部郎中，以陈垓论
罢，出知汀州。累官太府少卿兼知临安府。时有集庆
太乙之役，甫极论其害，出为江西转运使兼守豫章，
改知泉州。未赴。一日闻有太学生言事被谪者，忧愤”
成疾而卒。